Lav et referat af nedenstående tekst:

Tekst:
Oprkyningsfesten glippede i første omgang, da Vendsyssel FF lørdag tabte til Hobro IK. Men drømmen om Superliga lever endnu og i dag kan nordjyderne tage det første skridt på vejen. Horsens er modstanderen, der skal kæmpe for at overleve i Superligaen. - Vi forventer et hold, der er meget aggressive og farlige på deres standardsituationer. Men jeg synes selv, at vi har et relativt stærkt hold på de fysiske parametre. Så vi skal være opmærksomme på, hvad de kommer med, og så skal vi møde dem med samme hårdhed, fortæller Vendsyssel FFs cheftræner, Erik Rasmussen. Vendsyssel FF-træneren tror på, at de selv kan bruge netop fysik og standardsituationerne mod Horsens. - Vi har meget luftstyrke med flere store spillere, så vi er utroligt fokuserede på vores egne standarder. Og så skal vi turde spille fodbold og spille os ud af Horsens pres, fortæller Erik Rasmussen. Kampen onsdag aften er den første af to playoff kampe mod Horsens. Og Erik Rasmussen tror på, at det kan være en fordel for nordjyderne at starte på udebane. - Horsens på hjemmebane skal frem på banen, og det gør selvfølgelig, at vi kan lukrere på det, slutter cheftræneren,. Kampen spilles i Horsens i aften klokken 18.00 og kan ses på TV3 Sport1.

Referat:
Vendsyssel FF tager i dag til Horsens og spiller den første af to playoff-kampe for at rykke op i Superligaen.